Republica Moldova importă jumătate din electricitate din România. Maia Sandu, noi săgeți către Moscova: „O criză umanitară provocată de Kremlin”
Importurile din România asigură jumătate din energia electrică necesară în Republica Moldova, în afara Transnistriei, a declarat președinta țării vecine, Maia Sandu, marți, 14 ianuarie. Cealaltă jumătate din energia consumată vine din producția autohtonă, inclusiv din surse regenerabile, a mai spus șefa statului.